Zápisnica

 zo 7. zasadnutia Obecného zastupiteľstva v Dolných Mladoniciach

 konaného dňa 25.3.2016

Prítomní : podľa priloženej listiny prítomných.

7. zasadnutie Obecného zastupiteľstva otvoril a viedol starosta obce.

 Oboznámil OZ s programom a pristúpilo sa k  jednotlivým bodom programu.

**Bod 2. Overovatelia zápisnice.**

V bode 2 starosta obce určil za overovateľov zápisnice zo  7. zasadania OZ p. Luciu Zaťkovovú a p. Ľubomíra Križana. Členovia obecného zastupiteľstva súhlasili s určenými overovateľmi zápisnice, hlasovali a bolo prijaté:

Hlasovanie: za : 3 proti: 0 zdržal sa: 0

 **Uznesenie č. 40/2016**

Obecné zastupiteľstvo v Dolných Mladoniciach

**s ch v a ľ u j e**

za overovateľov zápisnice zo  7. zasadnutia OZ konaného dňa 29.3.2016 p. p. Luciu Zaťkovovú a p. Ľubomíra Križana

**Bod 3. Kontrola plnenia uznesení.**

Obecné zastupiteľstvo v Dolných Mladoniciach

**k o n š t a t u j e, že**

všetky uznesenia OZ, ktoré boli určené z minulého zasadnutia OZ boli splnené.

 **Bod 4. Návrh na úpravu rozpočtu obce**

 Hospodárka obecného úradu predniesla návrh na úpravu rozpočtu obce rozpočtovým opatrením č. 1/2016. Úprava rozpočtu nastala len medzi položkami. Predložený návrh poslanci schválili.

Hlasovanie: za 3 proti: 0 zdržal sa: 0

 **Uznesenie č. 41/2015**

Obecné zastupiteľstvo v Dolných Mladoniciach

**s ch v a ľ u j e**

návrh úpravy rozpočtu obce rozpočtovým opatrením č. 1/2016.

**Bod 5. Zmluva o príspevku – firma Tymal s.r.o. Prešov**

 Podľa zmluvy o príspevku s firmou Tymal s.r.o, Prešov poslanci rozhodli použiť príspevok na rozvojové aktivity v obci opravu verejného osvetlenia v obci.

Hlasovanie: za 3 proti: 0 zdržal sa: 0

 **Uznesenie č. 42/2015**

Obecné zastupiteľstvo v Dolných Mladoniciach

**s ch v a ľ u j e**

použiť príspevok na rozvojové aktivity v obci na opravu verejného osvetlenia.

**Bod 6. Prevod finančných prostriedkov z rezervného fondu**

 Obecné zastupiteľstvo schvaľuje prevod finančných prostriedkov vo výške 1.900 € z rezervného fondu obce na bežný účet.

Hlasovanie: za 3 proti: 0 zdržal sa: 0

 **Uznesenie č. 43/2015**

Obecné zastupiteľstvo v Dolných Mladoniciach

**s ch v a ľ u j e**

prevod finančných prostriedkov vo výške 1.900 € z rezervného fondu obce na bežný účet.

# Bod 7. Rôzne:

 **a) Kontrolórka obecného úradu predložila správu o kontrolnej činnosti za 2. polrok 2015**

 Kontrolórka predložila správu o kontrolnej činnosti za 2.polrok 2015 a tiež plán činnosti na rok 2016.

 b**) Starosta informoval prítomných získaných finančných prostriedkoch pre DHZ vo výške 700 €**

 Dotácia sa použije na zakúpenie potrebného inventára pre DHZ.

 c**) Informácia o skutočnostiach ohľadne rekonštrukcie vodovodu**

 Starosta informoval prítomných o podanej žiadosti na rekonštrukciu vodovodu – vyjadrenie zhruba do 3 mesiacov.

 d**) Informácia o riešení internetu v obci**

Internetové pripojenie bude riešené firmou Detronics podľa najvýhodnejších podmienok pre obec.

 e**) Informácia o odpise vodomerov v obci**

 Poslanci súhlasili v prípade záujmu zo strany obyvateľa p. Krnáča o odpustenie polovice spotreby vody, nakoľko im vznikol odber vo výške 1200 m3.

 **f) Pokuta URSO**

 Poslanci navrhli, aby sa o pokute vo výške 500 €, jednalo s osobou zodpovednou za uvedenú pokutu, nakoľko suma je privysoká a poplatky za služby obec platí.

Obecné zastupiteľstvo v Dolných Mladoniciach

**B e r i e n a v e d o m i e**

Bod 7 písmená a) – f)

**Schvaľuje uznesenie č. 44/2015**

Bod 6 písmeno e) odpustenie polovice spotreby vody pre p. Krnáča v prípade jeho záujmu o danú vec.

 Po vyčerpaní programu starosta obce poďakoval za účasť na OZ a tým 7. zasadnutie OZ ukončil.

Zapísal: M.Alemanová, pracovníčka OcÚ

Overovatelia zápisnice

Lucia Zaťkovová ............................................

Ľubomír Križan .............................................

 Alakša Adam

 starosta obce